《送灵峰和尚还山》
明代·谢泰宗

乍来笑语未春温，又看依依柳断魂。山色半衔青不改，衲衣敝尽黑犹存。

帆随江月呼潮上，酒挂征鞍带雨浑。漫说赵州行脚遍，好参知识是何门。

作者简介：（1598—1667）明末清初浙江定海人，字时望，晚号天愚山人。明崇祯十年进士。任广东番禺知县，捕盗息讼，多所建树。升工部主事，为人中伤，谪为福建幕僚。南明隆武时为兵科给事中。入清称病不仕。生平手抄经史百余卷，诗文皆直抒胸臆。卒于康熙五年十二月中。有《天愚山人集》。